Константин Балмонт
Разсъмване

Превод от руски: Андрей Андреев, 1993

chitanka.info

Дървета тъй прекрасни,

поляна, тишина.

Река почти безгласна,

мъглива пелена.

Топи се бавно мракът

в зелените листа.

И отговор очаква

да чуе мисълта.

Въпроси мълчаливи

на влюбени треви.

Росата милостива

цвета ще съживи.

Светило ярко, вечно,

надежда в утринта,

днес всичко е далечно,

отминала мечта.

О, ден с небе безкрайно,

изгрей над своя рай!

С лъчите си сияйни

ти пак ме пресъздай!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.